CELEX: 52009XX0326(03)
Language: hu
Date: 2008-12-23 00:00:00
Title: 844. sz. határozat ( 2008. december 23. ) a földfelszín alatti természeti erőforrásokról szóló törvény 2. cikke (1) bekezdésének 3. pontjával összhangban a Vraca és Montana tartományokban található Botevo 1–10. blokknál földfelszín alatti természeti erőforrásnak minősülő kőolaj és földgáz kutatására és feltárására vonatkozó engedély megadására irányuló eljárás megindításáról és az engedély megadása céljából kiírandó pályázati felhívás közzétételéről

26.3.2009   
            
            
               HU
            
            
               Az Európai Unió Hivatalos Lapja
            
            
               C 72/56
            
         844. sz. HATÁROZAT
   
   (2008. december 23.)
   a földfelszín alatti természeti erőforrásokról szóló törvény 2. cikke (1) bekezdésének 3. pontjával összhangban a Vraca és Montana tartományokban található Botevo 1–10. blokknál földfelszín alatti természeti erőforrásnak minősülő kőolaj és földgáz kutatására és feltárására vonatkozó engedély megadására irányuló eljárás megindításáról és az engedély megadása céljából kiírandó pályázati felhívás közzétételéről
   (2009/C 72/08)
   BOLGÁR KÖZTÁRSASÁG
   MINISZTEREK TANÁCSA
   A földfelszín alatti természeti erőforrásokról szóló törvény 5. cikkének (2) bekezdése, 42. cikke (1) bekezdésének 1. pontja és 44. cikkének (3) bekezdése értelmében, tekintettel az energiatörvény 4. cikke (2) bekezdésének 16. pontjára és 1. cikkének (24a) bekezdésére,
   A MINISZTEREK TANÁCSA A KÖVETKEZŐKÉPPEN HATÁROZOTT:
   
               1.
            
            
               Eljárást indítanak a 280,58 km2 alapterületű, a kutatási és feltárási szerződésnek a pályázati dokumentáció szerves részét képező tervezetében foglalt térképen meghatározott és jelzett koordinátákkal rendelkező, 1–10. botevói blokknál található kőolaj és földgáz kutatására és feltárására vonatkozó engedély megadása céljából.
            
         
               2.
            
            
               Bejelentik, hogy az 1. pont szerinti engedély megadására pályázati felhívás alapján kerül sor.
            
         
               3.
            
            
               A kutatási és feltárási engedély érvényessége a kutatási és feltárási szerződés hatálybalépését követő öt évre szól, és ez az időszak a földfelszín alatti természeti erőforrásokról szóló törvény 31. cikkének (3) bekezdésével összhangban meghosszabbítható.
            
         
               4.
            
            
               Az 1. cikk szerinti engedély megadására irányuló pályázati eljárás lefolytatására az e határozatnak az Európai Unió Hivatalos Lapjában történő közzétételét követő 150. napon, a Gazdasági és Energiaügyi Minisztérium épületében (Szófia, Triadica utca 8.) kerül sor.
            
         
               5.
            
            
               A pályázati dokumentáció megvásárlásának határideje az e határozatnak az Európai Unió Hivatalos Lapjában történő közzétételét követő 120. napon 17:00.
            
         
               6.
            
            
               A pályázati eljárásban történő részvételre vonatkozó értesítés benyújtási határideje az e határozatnak az Európai Unió Hivatalos Lapjában történő közzétételét követő 130. napon 17:00.
            
         
               7.
            
            
               A pályázati felhívásra a pályázatok benyújtási határideje az e határozatnak az Európai Unió Hivatalos Lapjában történő közzétételét követő 144. napon 17:00.
            
         
               8.
            
            
               A pályázati eljárás során személyes jelenlét nem szükséges.
            
         
               9.
            
            
               A pályázati dokumentáció ára 500 BGN (500 bolgár leva). A pályázati dokumentáció a Gazdasági és Energiaügyi Minisztérium (Szófia, Triadica utca 8.) 802. szobájában vásárolható meg, az 5. pontban meghatározott időszak során.
            
         
               10.
            
            
               A pályázati eljárásban résztvevőknek eleget kell tenniük a földfelszín alatti természeti erőforrásokról szóló törvény 23. cikkének (1) bekezdésében foglalt követelményeknek.
            
         
               11.
            
            
               A pályázati eljárásban résztvevők pályázatait a javasolt munkaprogramok, környezetvédelmi és képzési eszközök, bónuszok, illetve a pályázók irányítási és pénzügyi kapacitása alapján bírálják el.
            
         
               12.
            
            
               A pályázati eljárásban való részvételre vonatkozóan 10 000 BGN (10 000 bolgár leva) letétet állapítanak meg, amit a 6. cikkben meghatározott határidő leteltéig kell befizetni a Gazdasági és Energiaügyi Minisztériumnak a pályázati dokumentációban megjelölt bankszámlájára.
            
         
               13.
            
            
               Amennyiben a pályázó pályázati eljárásban való részvételét elutasítják, a letétet a pályázó elutasításról történő értesítésének napját követő 14 napon belül visszafizetik.
            
         
               14.
            
            
               A sikeres pályázó letétjét visszatartják, a többi pályázó letétjét pedig a Miniszterek Tanácsa kutatási és feltárási engedély megadásáról szóló határozatának az Állami Közlönyben történő közzétételét követő 14 napon belül visszafizetik.
            
         
               15.
            
            
               A pályázati eljárásban való részvételre vonatkozó értesítéseket és a pályázóknak a pályázati feltételekkel kapcsolatos javaslatait a földfelszín alatti természeti erőforrásokról szóló törvény 46. cikkének követelményeivel összhangban a Gazdasági és Energiaügyi Minisztériumnak (Szófia, Triadica utca 8.) kell eljuttatni.
            
         
               16.
            
            
               A pályázati felhívásra benyújtott pályázatoknak eleget kell tenniük a pályázati dokumentációban meghatározott követelményeknek és feltételeknek.
            
         
               17.
            
            
               A pályázati eljárást akkor is lebonyolítják, ha csak egyetlen pályázó részvételét engedélyezik.
            
         
               18.
            
            
               A Gazdasági és Energiaügyi Minisztérium felhatalmazást kap a következőkre:
               
                           18.1.
                        
                        
                           e határozat szövegének az Európai Unió Hivatalos Lapjában és az Állami Közlönyben, továbbá a Miniszterek Tanácsa weboldalán való közzététel céljából történő megküldése;
                        
                     
                           18.2.
                        
                        
                           bizottság kijelölése a pályázati eljárás megszervezésére és lebonyolítására.
                        
                     
         
               19.
            
            
               Az e határozat elleni fellebbezéseket a határozatnak az Európai Unió Hivatalos Lapjában való közzétételét követő 14 napon belül lehet benyújtani a legfelsőbb közigazgatási bíróságnak.
            
         
      
         
            miniszterelnök
         
         Sergeï STANISHEV
         
      
      
         
            a Miniszterek Tanácsának főtitkára
         
         Veselin DAKOV
         
      
      
         Hiteles másolat,
         
            a Kabinetiroda igazgatója
         
         Veselin DAKOV